stanford-oval/wikipedia huggingface dataset:
Web application messaging protocol

WAMP (Web Application Messaging Protocol) on WebSocket -protokollan päällä toimiva IANA:n rekisteröimä protokolla, jolla on mahdollista toteuttaa etäproseduurikutsutoiminnallisuus sekä "PubSub" (julkaise-kuuntele) -toiminnallisuus. Protokolla on suunniteltu avoimeksi standardiksi sovelluksen eri komponenttien välisen reaaliaikaisen viestinnän toteuttamiseksi. Sitä voidaan käyttää esimerkiksi responsiivisten webbisovellusten tekoon tai esineiden internetin (IoT) tiedonsiirtoprotokollana.
Toteutuksia

Alla on luettelo WAMP-protokollatoteutuksista ohjelmointikielineen:
| Kirjasto | Ohjelmointikieli |
| --- | --- |
AngularWAMP: JavaScript AngularJS kehitysympäristössä
AutobahnCpp: C++ 11
AutobahnJS (Arkistoitu – Internet Archive): JavaScript
AutobahnPython (Arkistoitu – Internet Archive): Python
backbone.WAMP: JavaScript Backbone.js -kirjastolle
CppWAMP: C++
Erwa: Erlang
Jawampa: Java
Loowy: Lua
MDWamp: Objective-C
Minion: PHP
rx.wamp: JavaScript
Thruway: PHP
WAMP POCO: C++
WampSharp: C#
Wampy.js: JavaScript
IANA:n protokollakuvaus
Yhdystie 1805

Yhdystie 1805 on yhdystie joka kulkee Paraisten Kirjalasta saman kaupungin alueella sijaitsevaan Lielahteen. Tien pituus on 4 kilometriä.
Tien osoitenimenä on Lielahdentie seututieltä 180 Rövärnäsintien risteykseen ja Kuitiantie koko loppumatkan.
Yhdystie 1633

Yhdystie 1633 on Mäntsälän Lukon kylän ja Pukkilan Savijoen välinen yhdystie. Tie 1633 haarautuu Savijoentien risteyksessä kahteen eri suuntaan: Orimattilaan ja Pukkilaan.
Yhdystie 1804

Yhdystie 1804 on yhdystie joka kulkee Paraisten Finbynlaaksosta saman kaupungin alueella sijaitsevaan Sydmoon. Tien pituus on 8 kilometriä.
Tien osoitenimenä on Sydmontie koko matkan.
Vuorilampi (Suonenjoki)

| Vuorilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°30′27″N, 26°56′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Pajulampeen 
Järvinumero:  14.718.1.061
Mittaustietoja
Pinnankorkeus:  126,4 m  
Pituus:  240 m  
Leveys:  110 m  
Rantaviiva:  0,59 km  
Pinta-ala:  1,992 ha  
Suurin syvyys:  12,4 m  
Saaria:  ei saaria 
 fiVuorilampi 
Vuorilampi  on Pohjois-Savossa Suonenjoella  Ahvenisen lähellä sijaitseva lampi.
Maantietoa

Lampi on 240 metriä pitkä, 110 metriä leveä, ja sen pinta-ala on 2,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 126,4 metriä mpy.
Web Coverage Service

Web Coverage Service (lyh. WCS) määrittelee rajapinnan moniulotteisen hilamuotoisen paikkatiedon kyselyyn. Rajapinta on OGC:n on standardoima. Sen viimeisin versio on 2.0.1.
Toteuttavat sovellukset

Seuraavat avoimen lähdekoodin paikkatieto-ohjelmistot tarjoavat WCS 2.0/2.0.1-rajapinnan:
MapServer
Versiosta 6.0 lähtien tuettuna on WCS 2.0 ja 2.0.1
Versio 6.2 on WCS 2.01 referenssitoteutus
rasdaman
Versio 9.0 tukee WCS-versiota 2.0 ja 2.0.1
Versio 9.0 on WCS 2.01 referenssitoteutus
GeoServer
Versio 2.9.1 tukee WCS-versiota 2.0.1
Seuraavat kaupalliset paikkatieto-ohjelmistot tarjoavat WCS 2.0/2.0.1-rajapinnan. Valmistajan nimi on suluissa:
ArcGIS 10.4 for Server (ESRI)
ArcGIS Enterprise 10.5 (ESRI)
Warren (Ohio)

| Warren |
| --- | --- |

 Koordinaatit: 41°14′18″N, 80°48′52″W 
Valtio:  Yhdysvallat
Osavaltio:  Ohio
Piirikunta:  Trumbull
Hallinto:  
 – Pormestari:  Michael J. O'Brien
Korkeus:  1124,5
Väkiluku (2010):  41 557
 – Väestötiheys:  1 373 as./km²
 – Metropolialue:  593 168
Aikavyöhyke:  UTC-5 (kesäaika UTC-4)
 
 www.warren.org 
Infobox OKVirheellinen NIMI-arvo: 
Warren on kaupunki Yhdysvalloissa, Ohion osavaltion koillisosassa, Trumbullin piirikunnassa. Kaupungissa asuu vuonna 2010 tehdyn väestönlaskennan mukaan 41 557 ihmistä ja se on piirikuntansa keskus.
Historia

Republic Steel -nimisen teräsyhtiön työläiset lakkoilivat Warrenissa kesällä 1937. Vuosina 1926–1977 kaupungissa ilmestyi sanomalehti nimeltä Warren Tribune Chronicle.
Tunnettuja warrenilaisia

Dave Grohl, muusikko
Neil Armstrong, astronautti
Roger Ailes, Fox Newsin toimitusjohtaja
Aiheesta muualla

Kuvia tai muita tiedostoja aiheesta Warren (Ohio) Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Yhdystie 1801

Korpoströmin saaristokeskus sijaitsee yhdystien 1801 päätepisteessä.
Yhdystie 1801 on yhdystie joka kulkee Paraisilla Korppoosta Korpoströmiin. Tien pituus on 8 kilometriä.
Wentworth Miller

| Wentworth Miller |
| --- | --- |
 Wentworth Miller San Diegon Comic-Conissa 2016.
Henkilötiedot
Koko nimi:  Wentworth Earl Miller III
Syntynyt: 2. kesäkuuta 1972 (ikä 52) Chipping Norton, Oxfordshire, Englanti
Ammatti:  näyttelijä, malli, elokuvakäsikirjoittaja, tuottaja
Näyttelijä
Aktiivisena:  1998–
Merkittävät roolit:  Ihmisen tahra Varjojen valtakunta Pako Resident Evil: Afterlife
Aiheesta muualla
www.wentworth-miller.net
IMDb 
Elonet
Wentworth Earl Miller III (s. 2. kesäkuuta 1972 Chipping Norton, Oxfordshire, Englanti) on englantilaissyntyinen yhdysvaltalainen näyttelijä, malli, elokuvakäsikirjoittaja ja  tuottaja. Hänet tunnetaan muun muassa televisiosarjasta Pako.
Biografia > Nuoruus

Isänsä puolelta Wentworthin syntyperä on jamaikalainen, englantilainen ja saksanjuutalainen, kun taas äitinsä puolelta venäläinen, ranskalainen, alankomaalainen, syyrialainen ja libanonilainen. Hän syntyi Chipping Nortonissa, Oxfordshiressa, Englannissa, missä hänen isänsä tuolloin opiskeli, mutta kasvoi Brooklynissä.
Miller valmistui Princetonin yliopistosta, jossa suoritti tutkinnon englannissa. Tämän jälkeen hän kierteli maailmaa koulun a cappella -ryhmän kanssa ennen päätöstään ryhtyä näyttelijäksi. Hän muutti Los Angelesiin, jossa teki vuosia töitä kulisseissa ennen kuin ryhtyi tekemään koe-esiintymisiä ja hakemaan rooleja.
Biografia > Ura

Vuonna 1995 Miller matkasi Los Angelesiin kehittääkseen urahaavettaan näyttelijänä. Miller on kuvaillut matkaansa näyttelijäksi hyvin monimutkaiseksi: ”Matka vei kauan ja matkan varrella koin epäonnistumisia, järkytyksiä ja paljon esteitä, mutten voinut lopettaa matkaani siihen. Tarvitsin sitä kuin ilmaa, se oli jotain mitä minun piti tehdä.”
Miller näytteli vuosina 1998–2001 pienissä rooleissa, kuten televisiosarjoissa Buffy, vampyyrintappaja, Aavekuiskaaja, Joanin salaisuus, Suositut ja Teho-osasto. Ensimmäisen merkittävän roolin hän sai vuonna 2002 ABC:n minisarjassa Dinotopia, jossa hän näytteli David Scottia. Näiden jälkeen Miller nähtiin muissa pienissä televisiorooleissa, kunnes vuonna 2003 hän sai sivuroolin elokuvassa Ihmisen tahra, jonka pääosissa esiintyvät Anthony Hopkins ja Nicole Kidman. Kyseisessä elokuvassa Miller näytteli Hopkinsin esittämää Coleman Silk -hahmoa nuoremmassa iässä.
Vuonna 2005 Miller valittiin päänäyttelijäksi Foxin Pako-televisiosarjaan. Millerin roolihahmon Michael Scofieldin tavoite on järjestää vankilapako veljelleen Lincoln Burrowsille, jota esittää Dominic Purcell. Miller esiintyi päähenkilönä sarjan kaikilla neljällä tuotantokaudella vuoteen 2009 asti. Vuonna 2017 Paosta esitettiin vielä yksi kausi, ja sekä Miller että Purcell jatkoivat pääosissa. Vuonna 2020 Miller ilmoitti Instagramissa lähteneensä Paosta, koska hän ei enää halunnut näytellä heteroroolia.
Miller esiintyi kahdessa Mariah Careyn musiikkivideossa, ”It’s Like That” ja ”We Belong Together” juhlavieraana. Ohjaaja Brett Ratner, joka ohjasi myös Paon pilottijakson, palkattiin ohjaamaan myös molemmat Careyn musiikkivideot. Ratner ehdotti Careylle, että he käyttäisivät Milleriä videoissa. Tämä näytti Careylle Millerin valokuvan, jolloin Carey suostui. Koska Pakoa ja musiikkivideoita kuvattiin samaan aikaan, musiikkivideoiden kuvauspaikalle rakennutettiin ylimääräistä lavastusta, jotta Miller voisi tehdä molempia projekteja samanaikaisesti.
Miller vieraili isommassa roolissa televisiosarjan Kova laki: Erikoisyksikkö 11. tuotantokauden ensiesityksessä, jossa hän esitti etsivä Nate Kendallia. Vuonna 2010 ensi-iltansa saaneessa elokuvassa Resident Evil: Afterlife Miller esittää Chris Redfieldiä.
Yksityiselämä

Elokuussa 2013 Miller kieltäytyi Pietarin kansainvälisten elokuvajuhlien kutsusta Venäjän seksuaalivähemmistöjen kohtelun takia ja kertoi samalla olevansa homoseksuaali. Saman vuoden syyskuussa hän kertoi kamppailleensa nuorena seksuaalisuutensa kanssa ja yrittäneensä itsemurhaa ensimmäisen kerran 15-vuotiaana. Hän sanoi valehdelleensa seksuaalisesta suuntautumisestaan, koska pelkäsi sen vaikuttavan näyttelijänuraansa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Ihmisen tahra | The Human Stain | Coleman Silk nuorena |
| 2003 | Varjojen valtakunta | Underworld | Jeff Keller |
| 2005 | Stealth – näkymätön uhka | Stealth | EDI (äänirooli) |
| 2009 | Lopullinen pako | Prison Break: The Final Break | Michael Scofield |
| 2010 | Resident Evil: Afterlife | Resident Evil: Afterlife | Chris Redfield |
| 2014 | The Loft | The Loft | Luke Seacord |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1998 | Buffy, vampyyrintappaja | Buffy the Vampire Slayer | Gage Petronzi | ”Go Fish” |
| 2000 | Suositut | Popular | Adam Rothschild-Ryan |  2 jaksoa ”All About Adam” ”Ch-Ch-Changes”  |
| 2000 | Teho-osasto | ER | Mike Palmieri | ”Homecoming” |
| 1999–2000 | Pala omenaa | Time of Your Life | Nelson |  2 jaksoa ”The Time the Truth Was Told” ”The Time They Got E-Rotic”  |
| 2002 | Dinotopia | Dinotopia | David Scott |  3 jaksoa ”Episode #1.1” ”Episode #1.2” ”Episode #1.3”  |
| 2005 | Joanin salaisuus | Joan of Arcadia | Ryan Hunter |  2 jaksoa ”Common Thread” ”Something Wicked This Way Comes”  |
| 2005 | Aavekuiskaaja | Ghost Whisperer | Paul Adams | ”Pilot” |
| 2005–2009, 2017 | Pako | Prison Break | Michael Scofield | 90 jaksoa |
| 2009 | Kova laki: Erikoisyksikkö | Law & Order: Special Victims Unit | Nate Kendall | ”Unstable” |
| 2019, 2021 | Kova laki: Erikoisyksikkö | Law & Order: Special Victims Unit | Isaiah Holmes |  2 jaksoa ”Murdered at a Bad Address” ”The Long Arm Of The Witness”  |
| 2011 | House | House | Benjamin Byrd | ”Charity Case” |
| 2013 | Young Justice | Young Justice | Slade Wilson / Deathstroke (äänirooli) | ”The Fix” |
| 2014–2019 | The Flash | The Flash | Leonard Snart / Kapteeni Pakkanen | 14 jaksoa |
| 2016–2018 | Legends of Tomorrow | Legends of Tomorrow | Leonard Snart / Kapteeni Pakkanen | 23 jaksoa |
| 2019 | Rouva Ministeri | Madam Secretary | senaattori Mark Hanson | 9 jaksoa |
| 2019 | Batwoman | Batwoman | Leonard Snart / Kapteeni Pakkanen | äänirooli jaksossa ”Crisis on Infinite Earths Part Two” |

Käännös suomeksi
Zenodotos

Zenodotos (m.kreik. Ζηνόδοτος) oli kreikkalainen filologi Efesoksesta, Aleksandrian kirjaston ensimmäinen ylikirjastonhoitaja. Hän kehitti kirjaston lajittelua aiheittain, ja keksi, että kirjat kannattaa järjestää aakkosjärjestykseen tekijän nimen alkukirjaimen mukaan.
William Callaway

| William Callaway> Henkilötiedot.Näyttelijä |
| --- | --- |
Taiteilijanimet:  Bill Callaway Bill Calloway
Aktiivisena:  1967–1996
Merkittävät roolit:  Vesimies (Superystävät) Lucky Luke (Lucky Luke)
Aiheesta muualla
IMDb 
William Callaway on yhdysvaltalainen ääninäyttelijä, joka työskenteli urallaan useimmiten Hanna-Barberan tuottamissa animaatiosarjoissa. Hänen tunnetuimmaksi rooliksi jäi 1970-luvun Superystävät-animaatiosarjan myötä sarjakuvasankari Vesimies. Callaway toimi myös 1980-luvulla Lucky Luken, sekä Smurffeissa Kömpelösmurffin ja Maalarismurffin ääninä ja teki useimmiten 1990-luvulla enimmäkseen sivuääniä animaatioihin.
Callaway teki ääniroolien ohella myös näytelmärooleja 1970-luvulla televisiosarjoihin, jotka olivat useimmiten cameorooleja.
Filmografia

Cattanooga Cats (1969–1971)
Superystävät (1978)
The World's Greatest SuperFriends (1979)
Richie Rich (1980)
Smurffit (1981–1989)
Spider-Man and His Amazing Friends (1982)
Lucky Luke (1983–1984)
Challenge of the GoBots (1984)
The Super Powers Team: Galactic Guardians (1985)
My Little Pony and Friends
Action Force (1986)
Defenders of the Earth (1986–1987)
Action Force: The Movie (1987)
Tom & Jerry Kids (1990)
Varjoankka (1991)
ProStars (1991)
Mestarietsivä Lurppa (1993–1994)
Bonkers (1993)
Nokkapokka (1996)
Aiheesta muualla

TV.com (Arkistoitu – Internet Archive) (englanniksi)
Voice Chasers (Arkistoitu – Internet Archive) (englanniksi)
Callaway TGMD Talent Agencyn sivustolla (englanniksi)
Víctor Jara

| Víctor Jara |
| --- | --- |
 Víctor Jara esiintyi elokuussa 1969 Helsingissä Vietnamin sodan vastaisessa mielenosoituksessa.
Henkilötiedot
Koko nimi:  Víctor Lidio Jara Martínez
Syntynyt: 28. syyskuuta 1932 Lonquén, Chile
Kuollut: 16. syyskuuta 1973 (40 vuotta) Santiago de Chile, Chile
Kansalaisuus:  chileläinen
Ammatti:  laulaja, teatteriohjaaja, runoilija
Puoliso:  Joan Jara
Muusikko
Laulukielet:  espanja
Aktiivisena:  1959–1973
Tyylilajit:  folkmusiikki
Soittimet:  laulu, kitara
Levy-yhtiöt:  Odeon 
 Nimikirjoitus
Aiheesta muualla
www.fundacionvictorjara.org
  [ Muokkaa Wikidatassa ] [ ohje ]  
Víctor Lidio Jara Martínez (28. syyskuuta 1932 Lonquén, Chile – 16. syyskuuta 1973 Santiago de Chile, Chile) oli chileläinen teatteriohjaaja, runoilija, laulaja, lauluntekijä ja poliittinen aktivisti. Víctor Jaralla oli keskeinen osa Chilen kansanmusiikkiin pohjautuvan Nueva Canción Chilena -laululiikkeen synnyssä, joka johti vallankumoukseen maan populaarimusiikissa Salvador Allenden presidenttikauden aikana. Jaran laulut, jotka käsittelevät rakkautta, rauhaa ja sosiaalista oikeudenmukaisuutta, ovat yhdessä hänen väkivaltaisen kuolemansa kanssa nostaneet hänet ihmisoikeustaistelun symboliksi Latinalaisessa Amerikassa.
Elämä

Víctor Jara syntyi Manuel Jaran ja Amanda Martínezin köyhään maalaisperheeseen Santiagon eteläpuolella. Isä oli väkivaltainen ja jätti perheen, kun Víctor oli vasta lapsi. Äiti Amanda oli kansanlaulaja, joka soitti kitaraa ja lauloi muun muassa häissä ja hautajaisissa. Perhe muutti Santiagon slummiin, mutta Víctorin ollessa nuori hänen äitinsä kuoli. Jara aikoi opiskella papiksi, mutta luopui ajatuksesta parin vuoden kuluttua. Hän kävi vielä armeijan ennen kuin palasi Santiagoon opiskellakseen näyttelijäksi ja sittemmin teatteriohjaajaksi.
Chileläinen kansanperinne kiinnosti Jaraa suuresti, ja sillä oli suuri vaikutus hänen taiteelliseen tuotantoonsa. Vähitellen laulaminen, laulujen tekeminen ja poliittinen toiminta nousivat Jaran uralla teatterin edelle. Hän vieraili Suomessa kesällä 1969 ja esiintyi Vietnamin sodan vastaisessa mielenosoituksessa. Jara tuki vasemmistolaista Unidad Popular -puoluetta ja sen ehdokasta Salvador Allendea Chilen presidentinvaaleissa vuonna 1970. Hän otti osaa kampanjointiin pitämällä konsertteja, ja hänen laulujensa aiheet muuttuivat myös yhä enemmän poliittisiksi.
Kuolema

Salvador Allenden presidenttikausi päättyi vuoden 1973 sotilasvallankaappaukseen. Víctor Jara pidätettiin vallankaappauksen ensimmäisinä päivinä. Hänet vietiin muiden vankien tavoin Estadio Chile -stadionille, missä hän alkoi soittaa kitaraa ja laulaa. Vartijat käskivät häntä lopettamaan, mutta hän kieltäytyi. Häntä piestiin toistuvasti ja hänen kätensä murrettiin. Eräiden lähteiden mukaan hänen kätensä leikattiin irti, mutta tämä ei pidä paikkaansa. Kuitenkin hän jatkoi laulamista kunnes häntä ammuttiin 44 kertaa. Hänen vaimonsa, englantilaissyntyinen tanssija Joan Jara pakeni maasta ja onnistui kuljettamaan mukanaan miehensä julkaisemattomia nauhoituksia.  Vuonna 2003 stadionille annettiin uusi nimi Estadio Víctor Jara.
Jaran kuoleman tutkinta aloitettiin uudestaan vuonna 2009. Joulukuussa 2012 julkistetun tiedon mukaan tapahtumasta on pidätetty kahdeksan Pinochetin aikaista sotilasta.
Yhdysvalloissa oikeuden valamiehistö totesi vuonna 2016 Chilen armeijan entisen upseerin Pedro Pablo Barrientos Núñezin syylliseksi Jaran murhaan. Hänet määrättiin korvaamaan Jaran omaisille 25 miljoonaa euroa. Barrentos pakeni Chilestä Yhdystvaltoihin vuonna 1989 Pinochetin valtakauden päättyessä. Chilessä Barrentosia vastaan on nostettu rikossyytteitä, ja Chile on vaatinut Barrientosin luovuttamista Yhdysvalloista.
Heinäkuussa 2018 chileläinen tuomioistuin tuomitsi yhdeksän entistä Chilen armeijan upseeria osallisuudesta ja avunannosta murhaan. Kahdeksan heistä sai 15 vuoden vankeusrangaistuksiin osallisuudesta Jaran murhaan ja lisäksi he saivat kolme vuotta sieppauksesta. Yhdeksäs tuomituista upseereista sai avunannosta murhaan viisi vuotta vankeutta.
Diskografia

| Julkaisuvuosi | Levy |
| --- | --- |
1966: Víctor Jara (Geografía)
1967: Canciones folklóricas de América (Quilapayúnin kanssa)
1967: Víctor Jara
1969: Pongo en tus manos abiertas
1970: Canto libre
1971: El derecho de vivir en paz
1972: La población
1973: Canto por travesura
1974: Manifiesto
Aiheesta muualla

Fundación Víctor Jara. (Arkistoitu – Internet Archive) (espanjaksi)
War (elokuva)

| War |
| --- | --- |

Ohjaaja:  Siddharth Anand
Käsikirjoittaja:  Siddharth Anand Shridhar Raghavan
Tuottaja:  Aditya Chopra
Säveltäjä:  Vishal-Shekhar
Kuvaaja:  Benjamin Jasper
Leikkaaja:  Aarif Sheikh
Pääosat:  Hrithik Roshan Tiger Shroff Vaani Kapoor
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films
Ensi-ilta:  2. lokakuuta 2019
Kesto:  153 min
Alkuperäiskieli:  hindi
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
War on vuonna 2019 ensi-iltansa saanut intialainen hindinkielinen toimintatrilleri. Sen ohjasi Siddharth Anand ja tuotti Aditya Chopra. Pääosia näyttelivät Hrithik Roshan, Tiger Shroff ja Vaani Kapoor. Elokuva kertoo intialaisesta sotilaasta, joka komennetaan eliminoimaan entinen mentorinsa.
Alun perin Fighters-nimistä elokuvaa kuvattiin useassa maassa, mukaan lukien Suomen Lapissa. War sai ensi-iltansa Gandhi Jayantina 2. lokakuuta 2019. Se oli sekä yleisö- että arvostelumenestys ja 4,75 miljardin rupian tuotollaan siitä tuli vuoden eniten tuottanut hindielokuva.
Näyttelijät

| 0 | 1 | 2 |
| --- | --- | --- |
|  Hrithik Roshan  | … |  majuri Kabir Dhaliwal   |
|  Tiger Shroff  | … |  kapteeni Khalid Rahmani/Saurabh   |
|  Vaani Kapoor  | … |  Naina Verma   |
|  Ashutosh Rana  | … |  eversti Sunil Luthra   |
|  Anupriya Goenka  | … |  Aditi Nahta   |
|  Dipannita Sharma  | … |  tohtori Mallika Singhal   |
|  Soni Razdan  | … |  Nafeesa Rahmani   |
|  Arif Zakaria  | … |  tohtori Utpal Biswas   |
|  Mohit Chauhan  | … |  Vijay Kumar ”V.K.” Naidu   |
|  Swaroopa Ghosh  | … |  Sherna Patel   |
|  Dishita Sehgal  | … |  Roohi Verma   |
|  Sanjeev Vasta  | … |  Rizwan Iliyasi   |
|  Mashhoor Amrohi  | … |  Firoze Contractor   |
|  Yash Raaj Singh  | … |  Saurabh    |
|  Salmin Sheriff  | … |  Oslav   |
|  Imran Ahemed  | … |  Saini   |
|  Shahbaz Akhtar  | … |  Vishal    |
|  Amit Gaur  | … |  everstiluutnantti Jimmy Shroff   |
|  Shrikant Dwivedi  | … |  Derrick   |
|  Jessey Lever  | … |  Muthu   |
|  Midhat Ullah Khan  | … |  Saeed Addam   |
|  Ravi Awana  | … |  Basheer Hassib   |
|  Bilal Hossein  | … |  Prateik   |
Soundtrack

Kaikki sävellykset Vishal-Shekhar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Ghungroo” | Arijit Singh, Shilpa Rao | 5.02 |  |  |  |  |  |  |
| 2. | ”Jai Jai Shivshankar” | Vishal Dadlani, Benny Dayal | 3.50 |  |  |  |  |  |  |
| 3. | ”War Theme” | instrumentaali | 2.00 |  |  |  |  |  |  |
| 4. | ”Kabir’s Theme” | instrumentaali | 1.39 |  |  |  |  |  |  |
| 5. | ”Khalid’s Theme” | Vishal Dadlani | 1.53 |  |  |  |  |  |  |
|  |  |  | 14.24 |  |  |  |  |  |  |
Palkinnot

| Palkinto | Päivämäärä | Kategoria | Saaja | Tulos |
| --- | --- | --- | --- | --- |
| Filmfare Awards | 15. helmikuuta 2020 | Paras elokuva | War | Ehdokkuus |
| Filmfare Awards | 15. helmikuuta 2020 | Paras ohjaus | Siddharth Anand | Ehdokkuus |
| Filmfare Awards | 15. helmikuuta 2020 | Paras naislaulaja | Shilpa Rao (”Ghungroo”) | Voitto |
| Filmfare Awards | 15. helmikuuta 2020 | Paras koreografia | Bosco-Caesar (”Jai Jai Shivshankar”) | Ehdokkuus |
| Filmfare Awards | 15. helmikuuta 2020 | Paras koreografia | Bosco-Caesar Tushar Kalia (”Ghungroo”) | Ehdokkuus |
| Filmfare Awards | 15. helmikuuta 2020 | Paras toiminta | Paul Jennings Oh Sea Young Parvez Shaikh Franz Spilhaus | Voitto |
| Filmfare Awards | 15. helmikuuta 2020 | Parhaat erikoistehosteet | Sherry Bharda Vishal Anand For YFX | Voitto |
| International Indian Film Academy Awards | 27.–29. marraskuuta 2020 | Paras musiikki | Vishal-Shekhar | Odottaa |
| International Indian Film Academy Awards | 27.–29. marraskuuta 2020 | Paras mieslaulaja | Arijit Singh (”Ghungroo”) | Odottaa |
| International Indian Film Academy Awards | 27.–29. marraskuuta 2020 | Paras naislaulaja | Shilpa Rao (”Ghungroo”) | Odottaa |
| International Indian Film Academy Awards | 27.–29. marraskuuta 2020 | Äänen miksaus | Anuj Mathur – YRF Studios Pritam Das | Voitto |
| International Indian Film Academy Awards | 27.–29. marraskuuta 2020 | Paras koreografia | Bosco-Caesar Tushar Kalia (”Ghungroo”) | Voitto |
| International Indian Film Academy Awards | 27.–29. marraskuuta 2020 | Parhaat erikoistehosteet | YFX (YRF Studios) | Voitto |
| Mirchi Music Awards | 19. helmikuuta 2020 | Vuoden kappale | ”Ghungroo” | Ehdokkuus |
| Mirchi Music Awards | 19. helmikuuta 2020 | Vuoden naisvokalisti | Shilpa Rao (”Ghungroo”) | Ehdokkuus |
| Mirchi Music Awards | 19. helmikuuta 2020 | Kappalesuunnittelu – äänitys ja miksaus | Abhay Rumde Vijay Dayal (”Ghungroo”) | Ehdokkuus |
| Screen Awards | 8. joulukuuta 2019 | Paras elokuva | War | Ehdokkuus |
| Screen Awards | 8. joulukuuta 2019 | Paras ohjaus | Siddharth Anand | Ehdokkuus |
| Screen Awards | 8. joulukuuta 2019 | Paras miespääosa | Hrithik Roshan | Ehdokkuus |
| Screen Awards | 8. joulukuuta 2019 | Paras naissivuosa | Vaani Kapoor | Ehdokkuus |
| Screen Awards | 8. joulukuuta 2019 | Paras koreografia | Bosco-Caesar Tushar Kalia (”Ghungroo”) | Voitto |
| Screen Awards | 8. joulukuuta 2019 | Paras toiminta | Paul Jennings Oh Sea Young Parvez Shaikh Franz Spilhaus | Voitto |
| Screen Awards | 8. joulukuuta 2019 | Paras leikkaus | Aarif Sheikh | Voitto |
| Zee Cine Awards | 13. maaliskuuta 2020 | Paras toiminta | Paul Jennings Oh Sea Young Parvez Shaikh Franz Spilhaus | Voitto |
| Zee Cine Awards | 13. maaliskuuta 2020 | Paras koreografia | Bosco-Caesar (”Jai Jai Shivshankar”) | Voitto |
| Zee Cine Awards | 13. maaliskuuta 2020 | Parhaat erikoistehosteet | YFX (YRF Studios) | Voitto |
Aiheesta muualla

Virallinen sivusto (englanniksi)
War Internet Movie Databasessa (englanniksi)
War AllMoviessa. (englanniksi)